Návrh

ZMLUVA O DIELO

uzavretá podľa § 536 a nasl. Zákona č. 513/1991 Zb. Obchodný zákonník v platnom znení (ďalej len ,,**Zmluva**“)

 **Článok I.**

**Zmluvné strany**

**Objednávateľ:**

Obchodné meno: **HSH spoločnosť s ručením obmedzeným**

Sídlo*:* Majer 236, 951 35 Veľké Zálužie

IČO*:* 31409890

Zapísaná v: Obchodný register Okresného súdu Nitra, Oddiel: Sro, Vložka číslo: 2936/N

Štatutárny orgán: Ing. Andrej Husár - prokurista

DIČ*:* 2020408984

Bankové spojenie: SK69 1100 0000 0026 2129 1372

 SWIFT: TATRSKBX

(ďalej len ako „**Objednávateľ**“)

**Zhotoviteľ:**

Obchodné meno:

Sídlo:

IČO*:*

Zapísaná v:

Štatutárny orgán:

DIČ*:*

Bankové spojenie:

 SWIFT:

(ďalej len ako „**Zhotoviteľ**“ a spolu s Objednávateľom ďalej len ,,**Zmluvné strany**“)

### Článok II.

### Predmet Zmluvy

1. Predmetom Zmluvy je záväzok Zhotoviteľa vykonať pre Objednávateľa riadne a včas dielo „**CENTRÁLNY CHLADIACI SYSTÉM PRE HYDINOVÝ BITÚNOK“** tak, ako je špecifikované touto Zmluvou, poskytnúť ďalšie plnenia uvedené v tejto Zmluve a previesť na Objednávateľa vlastnícke právo k dielu za podmienok nižšie uvedených.
2. Objednávateľ sa zaväzuje pri realizácii diela riadne spolupôsobiť a Zhotoviteľovi za riadne a včas vykonané dielo zaplatiť cenu v zmysle článku III. Zmluvy, a to za podmienok a v termínoch dohodnutých touto Zmluvou.
3. Zhotoviteľ sa zaväzuje realizovať dielo na vlastné nebezpečenstvo a vo vlastnom mene na mieste určenom v tejto zmluve a v rozsahu bližšie špecifikovanom v Cenovej ponuke Zhotoviteľa zo dňa .............., ktorá tvorí prílohu č. 1 tejto Zmluvy a je jej neoddeliteľnou súčasťou (ďalej len ,,**Cenová ponuka Zhotoviteľa**“).
4. Zhotoviteľ vyhlasuje, že vykoná dielo riadne a včas, v súlade s podkladmi uvedenými v tomto článku Zmluvy a všeobecne záväznými právnymi predpismi. Dielo bude vykonané v maximálnej možnej kvalite, minimálne však v kvalite zodpovedajúcej platným a doporučeným STN, resp. EN.
5. Zhotoviteľ oznámi Objednávateľovi akékoľvek skutočnosti, ktoré by mohli mať vplyv na zmenu predmetu tejto Zmluvy či zmenu plnenia jeho záväzkov podľa tejto Zmluvy, a ktoré sa zistili v súvislosti s výkonom činností podľa tejto Zmluvy.
6. Záväzok Zhotoviteľa vykonať dielo kompletne, v termíne a funkčné, je splnený písomným prevzatím diela Objednávateľom podľa článku. VII. tejto Zmluvy.
7. Zhotoviteľ môže poveriť vykonaním diela inú osobu, pričom má zodpovednosť, akoby dielo vykonával sám.

**Článok III.**

**Cena diela**

1. Zmluvné strany sa dohodli na celkovej cene diela vo výške .................................................. **EUR bez DPH,** .................................................. **EUR s DPH** (slovom .................................................. Eur s DPH) (ďalej len ,,**Cena diela**“)**.** Rozsah Ceny diela a jednotlivé položky sú uvedené v Cenovej ponuke Zhotoviteľa. Táto cena je pevná a nemenná a obsahuje všetky náklady Zhotoviteľa nutné pre celkovú realizáciu diela v rozsahu tejto Zmluvy a Cenovej ponuky Zhotoviteľa, a ktoré mohol Zhotoviteľ pred jej podpisom pri vynaložení odbornej starostlivosti predpokladať. Táto cena je Zmluvnými stranami považovaná v rozsahu predmetu Zmluvy za cenu konečnú a akékoľvek úpravy môžu nastať len na základe písomného dodatku k Zmluve podpísaného oboma Zmluvnými stranami.
2. V prípade predčasného ukončenia Zmluvy zo strany Objednávateľa z dôvodov nespočívajúcich na strane

Zhotoviteľa, sa Objednávateľ zaväzuje zaplatiť Zhotoviteľovi cenu za akékoľvek uskutočnené, aj nedokončené práce.

1. V prípade predčasného ukončenia Zmluvy zo strany Zhotoviteľa z dôvodov nespočívajúcich na strane Objednávateľa, je Zhotoviteľ oprávnený fakturovať Objednávateľovi len zabudovaný materiál a preukázateľne uskutočnené a dokončené práce. O rozsahu vykonaných prác / zabudovaných materiálov spíšu zmluvné strany preberací protokol.

**Článok IV.**

**Platobné podmienky**

1. Zmluvné strany sa dohodli na platbách za dielo v nasledovných častiach:

a) prvá časť v sume 20% celkovej ceny diela bude uhradená ako zálohová platba po doručení záväznej objednávky,

b) druhá časť v sume 20% celkovej ceny diela bude uhradená po realizácii testu chladiaceho zariadenia FCA vo výrobnom závode,

c) tretia časť v sume 40% celkovej ceny diela bude uhradená po dodaní technológie a montážneho materiálu na miesto realizácie diela,

d) štvrtá časť v sume 10% celkovej ceny diela bude uhradená po ukončení montáže technológie,

e) piata časť v sume 10% celkovej ceny diela bude uhradená po odovzdaní diela a 1-mesačnej skúšobnej prevádzke.

1. Platby budú realizovaná na základe riadne vystavených faktúr Zhotoviteľa so splatnosťou 21 dní.
2. Platby za dodávky technológie a materiálu môžu byť realizované aj priebežne na základe čiastkových faktúr.
3. Povinnosť Objednávateľa zaplatiť včas za vykonané dielo cenu diela je splnená odpísaním fakturovanej sumy z účtu Objednávateľa v prospech účtu Zhotoviteľa

**Článok V.**

**Termín plnenia a miesto realizácie diela**

1. Zhotoviteľ sa zaväzuje zhotoviť a odovzdať dielo Objednávateľovi v nasledovných termínoch:

a) začatie vykonávania diela: na základe vystavenej objednávky Objednávateľom po nadobudnutí platnosti a účinnosti zmluvy podľa čl. X.2,

b) FCA test chladiaceho zariadenia: 5 mesiacov v nadväznosti na možnosti výroby a dodávku jednotlivých komponentov chladiaceho zariadenia,

c) dodanie technológie na miesto bez montáže: 8 mesiacov,

d) dokončenie diela ako celku / odovzdanie diela: do 12 mesiacov.

Jednotlivé termíny sa počítajú od začatia vykonávania diela po vystavení záväznej objednávky.

1. Miestom realizácie diela podľa tejto Zmluvy je: Majer 236, Veľké Zálužie.
2. V prípade, že niektoré pracovné a montážne postupy plnenia predmetu zmluvy zo strany Zhotoviteľa súvisia, nadväzujú alebo sú podmienené realizáciou iných dodávok zo strany Objednávateľa alebo jeho iných dodávateľov napr. stavebných prác, spracuje Objednávateľ pracovný harmonogram realizácie jednotlivých súvisiacich prác.
3. V prípade oneskoreného alebo nerealizovaného dodania súvisiacich prác podľa bodu 3. tohto článku zmluvy sa termín dodania zo strany Zhotoviteľa predlžuje o príslušný čas posunu prác oproti schválenému harmonogramu.
4. Nedodržania termínu dodania resp. odovzdania diela Zhotoviteľom predstavuje porušenie zmluvných povinností zo strany Zhotoviteľa s výnimkou dôvodov uvedených v bode 3. tohto článku. V prípade omeškania Zhotoviteľa s dokončením diela ako celku / odovzdania diela v termíne stanovenom v bode 1. tohto článku s výnimkou dôvodov uvedených v bode 3 tohto článku, je objednávateľ oprávnený uplatňovať si sankciu vo forme zmluvnej pokuty vo výške 50 % celkovej ceny diela bez DPH. Splatnosť zmluvnej pokuty je do 21 dní od vystavenia faktúry zo strany objednávateľa.

**Článok VI.**

**Naviac práce**

1. Zmluvné strany sa dohodli, že všetky práce, požadované objednávateľom nad zmluvne dohodnutý rozsah, ktorých potreba vznikne v priebehu realizácie diela alebo o ktorých poskytnutie nad dojednaný rámec by mal objednávateľ prípadne záujem, budú považované za naviac práce (ďalej „naviac práce“). Naviac práce je Zhotoviteľ povinný vykonať iba na základe písomnej dohody oboch zmluvných strán, ktorá musí mať podobu dodatku k tejto zmluve. V prípade, ak Zhotoviteľ vykoná naviac práce bez predchádzajúcej písomnej dohody s objednávateľom, nie je objednávateľ povinný nahradiť Zhotoviteľovi náklady, ktoré mu v súvislosti s vykonaním naviac prác vznikli.

**Článok VII.**

**Odovzdanie a prevzatie diela**

1. Zmluvné strany sa dohodli, že zhotoviteľ odovzdá objednávateľovi dielo po jeho riadnom ukončení a objednávateľ ho prevezme na základe preberacieho protokolu.
2. Prevzatie diela sa uskutočňuje na základe vykonania kontrolnej skúšky v trvaní 72 hodín. O vykonaní a výsledkoch kontrolnej skúšky Zhotoviteľ vyhotoví správu, v ktorej uvedie všetky merané parametre, stav diela, prípadné vady diela a správu obidve Zmluvné strany podpíšu.
3. Objednávateľ je povinný prevziať dielo do 24 hodín od vykonania kontrolnej skúšky, pokiaľ vykonané dielo dosiahlo na kontrolnej skúške parametre podľa príslušných noriem, resp. Cenovej ponuky Zhotoviteľa.
4. V prípade, ak Objednávateľ dielo v uvedenej lehote neprevezme alebo bezdôvodne nepodpíše preberací protokol podľa tohto odseku, má sa za to, že dielo prevzal bez výhrad.
5. Nebezpečenstvo vzniku škody na diele ako celku prechádza zo Zhotoviteľa na Objednávateľa okamihom, keď dielo bolo prevzaté, resp. malo byť prevzaté Objednávateľom.

**Článok VIII.**

**Vlastnícke právo, nebezpečenstvo škody a zodpovednosť za škodu**

1. Zmluvné strany sa dohodli, že materiál, zariadenia a technológiu, ktoré Zhotoviteľ obstaral na vykonanie diela, je vo vlastníctve Zhotoviteľa do okamihu jeho dodania na miesto realizácie, odovzdania a vyfakturovania. Zhotoviteľ nezodpovedá za škodu, poškodenie alebo zničenie materiálu, zariadenia alebo technológie, ktoré nie je v jeho vlastníctve.

**Článok IX.**

**Záručné podmienky**

1. Dielo má vady, ak vykonanie diela nezodpovedá výsledku určenému v tejto zmluve.
2. Vadou sa rozumie odchýlka v kvalite, rozsahu a parametroch tovaru stanovených v špecifikácii tovaru, ktorá tvorí prílohu č. 1 tejto zmluvy a platnými predpismi a technickými normami.
3. Zhotoviteľ zodpovedá za vady, ktoré má dielo v čase jeho odovzdania objednávateľovi t. j. do podpísania protokolu o odovzdaní a prevzatí diela ako celku obidvomi zmluvnými stranami, z ktorého je zrejmé, že objednávateľ dielo preberá ako riadne ukončené. Zhotoviteľ zodpovedá aj za vady vzniknuté po odovzdaní diela objednávateľovi, ak ide o vady, ktoré sú spôsobené porušením jeho povinností alebo vady, na ktoré sa vzťahuje záruka.
4. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a Zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
5. Zmluvné strany sa dohodli, že Zhotoviteľ preberá na seba záväzok, že dielo vrátane jeho príslušenstva bude počas záručnej doby slúžiť na obvyklý účel a mať vlastnosti dohodnuté v tejto zmluve.
6. Zhotoviteľ poskytuje Objednávateľovi záruku na dielo a jeho jednotlivé časti a zariadenia 24 mesiacov od dátumu odovzdania a prevzatia konkrétneho tovaru, pokiaľ výrobca neudáva inak.

**Článok X.**

**Záverečné ustanovenia**

1. Táto Zmluva nadobúda platnosť dňom podpisu oboma Zmluvnými stranami.
2. Pre zmluvu platí v zmysle článku 10 Usmernenia PPA č. 8/2017 (aktualizácia č. 4) nespochybniteľná odkladacia podmienka účinnosti. Zmluva nadobudne účinnosť až po kladnom ukončení kontroly/finančnej kontroly k dátumu jej platnosti, v rámci ktorej PPA ako poskytovateľ finančných prostriedkov neidentifikoval nedostatky, ktoré by mali alebo mohli mať vplyv na výsledok obstarávania (po doručení správy z kontroly kupujúcemu - prijímateľovi), alebo v rámci ktorej Objednávateľ ako prijímateľ finančného príspevku súhlasil s výškou finančnej opravy uvedenej v návrhu správy/správe z kontroly a splnil podmienky na uplatnenie finančnej opravy podľa katalógu sankcií, ktorý upravuje postup pri určení finančných opráv za VO a obstarávanie.
3. Rovnako táto zmluva nenadobudne účinnosť ani v prípade, ak by po kladnom ukončení kontroly/finančnej kontroly zo strany PPA bol termín dokončenia diela ako celku / odovzdania diela uvedený v článku V. tejto zmluvy neskorší ako termíny realizácie projektu uvedené v článku 3 Zmluvy o poskytnutí nenávratného finančného príspevku 042NR510011 (prvá žiadosť o platbu v lehote do 18 mesiacov odo dňa účinnosti zmluvy o poskytnutí NFP a ukončenie realizácie aktivít projektu najneskôr do 30.06.2025).
4. Keďže financovanie predmetu zmluvy sa bude realizovať na základe Zmluvy o poskytnutí nenávratného finančného príspevku 042NR510011, Zhotoviteľ sa zaväzuje strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Rovnakú povinnosť je Zhotoviteľ povinný implementovať do zmluvy s prípadnými subdodávateľmi. Zhotoviteľ vyhlasuje, že nemá subdodávateľov, v opačnom prípade predkladá prílohu č. 2 – Zoznam subdodávateľov
5. Túto Zmluvu je možné meniť len na základe súhlasu obidvoch Zmluvných strán, a to vo forme písomných dodatkov k tejto Zmluve.
6. Práva a povinnosti Zmluvných strán vyplývajúce z tejto Zmluvy prechádzajú v plnom rozsahu na ich právnych nástupcov.
7. Ak niektoré ustanovenia tejto Zmluvy sú alebo sa stanú neplatnými a/alebo nevykonateľnými, ostáva nedotknutá platnosť alebo vykonateľnosť ostatných časti Zmluvy. Zmluvné strany sa pre tento prípad dohodli nahradiť neplatné resp. nevykonateľné ustanovenia platnými a vykonateľnými, ktoré čo najlepšie dosahujú zamýšľaný účel.
8. Akékoľvek zmeny a doplnky Zmluvy môžu byť dohodnuté len formou dodatkov, a to písomnou formou a podpísané oboma Zmluvnými stranami.
9. Zmluvné strany vyhlasujú, že Zmluvu uzatvorili na základe ich slobodnej vôle, zmluvu si prečítali, jej obsahu rozumejú a na znak súhlasu zmluvu bez akýchkoľvek výhrad podpisujú.
10. Táto Zmluva je vyhotovená v dvoch rovnopisoch s platnosťou originálu, každej Zmluvnej strane po jednom vyhotovení.

Príloha č. 1: Cenová ponuka Zhotoviteľa

Príloha č. 2: Zoznam subdodávateľov (ak relevantné)

Vo Veľkom Záluží, dňa ..................... V ..................., dňa .....................

**Objednávateľ**: **Zhotoviteľ**:

|  |  |  |
| --- | --- | --- |
| **HSH spoločnosť s ručením obmedzeným**Ing. Andrej Husár - prokurista |  |  **(Obchodné meno)**(Meno priezvisko, funkcia) |